ການສູ້ລົບກັນ ລະເບີດຂຶ້ນອີກ ໃນເຂດ Kokang ຂອງ ມຽນມາ
ການ​ປະ​ທະ​ກັນ ​ລະຫວ່າງ ທະຫານ​ມຽນມາ ແລະພວກກະບົດ Kokang ໄດ້ລະເບີດ​ຂື້ນ​ອີກ ໃນ​ວັນ​ຈັນ​ວານ​ນີ້ ຫລັງ​ຈາກ​ໄດ້​ມິດ​ງຽບ​ໄປ ເປັນ​ເວລາ​ສອງ​ມື້.
ມຽນມາ ໄດ້ສະແດງ “ຄວາມເສົ້າສະລົດໃຈ” ຕໍ່ການຖີ້ມລະເບີດ ໂຈມຕີ ທີ່ເຮັດໃຫ້ຫ້າຄົນເສຍຊີວິດ ຢູ່ໃນປະເທດຈີນ ເມື່ອອາ ທິດແລ້ວນີ້ ແຕ່ໄດ້ປະຕິເສດວ່າ ທະຫານຂອງຕົນບໍ່ແມ່ນຜູ້ຮັບ ຜິດຊອບຕໍ່ການໂຈມຕີດັ່ງກ່າວ ຢູ່ໃນຖະແຫລງການ ທີ່ເຜີຍແຜ່ໂດຍໜັງສືພິມ  ຂອງທາງການ ໃນວັນຈັນວານນີ້ ລັດ ຖະບານທີ່ນະຄອນຫລວງ Naypyidaw ໄດ້ສະແດງຄວາມ ເສົ້າສະລົດໃຈ ຕໍ່ການໂຈມຕີ ທີ່ໄດ້ເຮັດໃຫ້ປະຊາຊົນຈີນຫ້ ຄົນເສຍຊີວິດ ແລະອີກແປດຄົນໄດ້ຮັບບາດເຈັບ ແຕ່ແນວ ໃດກໍຕາມ ຖະແຫລງການບໍ່ໄດ້ຮັບເອົາຄວາມຮັບຜິດຊອບ ໃນການຖີ້ມລະເບີດ ແຕ່ກັບຮຽກຮ້ອງໃຫ້ທຳການສືບສວນກ່ຽວກັບຄວາມເປັນໄປໄດ້ທີ່ພວກກະບົດ Kokang ອາດມີສ່ວນພົວພັນ ທ່ານ Tun Myat Lin ໂຄສົກຄົນນຶ່ງຂອງກຸ່ມກະບົດ ກອງທັບພັນທະມິດຊົນຊາດ ທີ່ເປັນ ປະຊາທິປະໄຕຂອງມຽນມາ ຫຼື MNDAA ໄດ້ກ່າວຫາລັດຖະບານມຽນມາວ່າ ພະຍາຍາມ ທີ່ຈະຫັນເຫຄວາມສົນໃຈໄປຈາກການປາບປາມຂອງຕຳ ຫຼວດຕໍ່ພວກນັກສຶກສາປະທ້ວງ ຢູ່ໃນການສຳພາດກັບວີໂອເອ ໃນວັນຈັນວານນີ້ ທ່ານກ່າວວ່າ ກຸ່ມຂອງທ່ານບໍ່ມີຄວາມ ສາມາດທີ່ຈະທຳການໂຈມຕີໃນທຳນອງ ນີ້ ຢູ່ໃນປະເທດຈີນໄດ້ ໃນວັນຈັນວານນີ້ ຈີນ ໄດ້ກ່າວຢ້ຳຄືນອີກກ່ຽວກັບທ່າທີ່ຂອງຕົນທີ່ວ່າ ກອງທັບອາກາດ ມຽນມາ ແມ່ນເປັນທີ່ຈະແຈ້ງເປັນຜູ້ຮັບຜິດຊອບຕໍ່ການຖີ້ມລະເບີດ ໃນວັນສຸກອາທິດ ແລ້ວນີ້ ແຫລ່ງຂ່າວນຶ່ງຢູ່ຊາຍແດນຂອງຝ່າຍຈີນ ທີ່ບໍ່ປະສົງອອກຊື່ ກ່າວຕໍ່ວີໂອເອພະ ແນກພາ ສາຈີນກາງວ່າ ຈີນ ໄດ້ສົ່ງເຮືອບິນລົບຫລາຍລໍາ ແລະລົດຫຸ້ມເກາະ ຈຳນວນນຶ່ງ ໄປລາດ ຕະເວນຢູ່ເຂດຊາຍແດນ ໃນຂະນະດຽວກັນ ການປະທະກັນລະຫວ່າງ ທະຫານມຽນມາແລະພວກກະບົດ Kokang ກໍໄດ້ເລີ້ມຂື້ນອີກໃນວັນຈັນວານນີ້ ຫລັງຈາກໄດ້ມິດງຽບໄປເປັນເວລາສອງມື້ ລຸນຫລັງທີ່ ໄດ້ມີການຖີ້ມລະເບີດແລ້ວນັ້ນ